Trine Lise Sundnes

Trine Lise Sundnes (født 1970) er en norsk fagforeningsleder og politiker (Ap) og fast stortingsrepresentant for Oslo mellom 2021 og 2025. Hun ble ikke direkte gjenvalgt i stortingsvalget 2025, men har siden 1. oktober 2025 vært fast møtende vararepresentant til Stortinget for statsminister Jonas Gahr Støre. Hun ledet LO-forbundet Handel og Kontor (HK) 2013–2020.handelogkontor.no: Trine Lise Sundnes valgt som ny HK-leder , hentet 18. september 2012 Fra april 2020 til høsten 2021 var hun leder av LOs internasjonale avdeling.Trine Lise Sundndes skal lede LOs internasjonale arbeid  – LO-Norge 2. desember 2019 Hun var styreleder i FN-sambandet i perioden 2015–2021.

Som 18-åring dro Sundnes til Chicago og tok kurs i tegnspråktolking samtidig som hun jobbet som au pair.Portrettintervju av Eivind Sæther i Dagens Næringsliv 1.2.2014 Sundnes arbeidet fra 1990 som sentralbordoperatør i Boligbyggelaget USBL. Hun ble tillitsvalgt for Handel og Kontor Oslo-Akershus i 1995. Sundnes ble innvalgt i LOs ledelse i 2001 og kom fra stillingen som regionssekretær i LO-forbundet Handel og Kontor.

Hun var styremedlem i FNs arbeidslivsorganisasjon, ILO fra 2008 til 2014 og satt som en av tre arbeidstakerrepresentanter i komiteen som behandler brudd på retten til å organisere seg og retten til å føre kollektive forhandlinger (Conv. 87 og 98), Committee of Freedom and Association.Trine Lise Sundnes: Nordic workers’ voice at the ILO Nordic Labour Journal, 31. januar 2012 (besøkt 11. mars 2017)

Trine Lise Sundnes var en del av LOs ledelse fra 2001 til 2013. I tiden i LO hadde hun blant annet det politiske ansvaret for avtalen om inkluderende arbeidsliv (IA-avtalen), arbeidsmiljøspørsmål og hovedavtale- og tariffansvar for privat service- og tjenesteytende sektor (Virke, SAMFO og Finansnæringens Arbeidsgiverforening). Trine Lise Sundnes satt i det regjeringsoppnevnte Arbeidslivslovutvalget (NOU 2004:5) som sto for en omfattende revidering av Arbeidsmiljøloven.

Sundnes ble i desember 2019 ansatt som ny leder for LOs internasjonale avdeling med tiltredelse 1. april 2020.

I 2025 ble hun valgt til leder i Europabevegelsen i Norge.

 Stortingskomitéer 
 2025–2029: Medlem av Utenriks- og forsvarskomiteen
 2023–2025: Medlem av Utenriks- og forsvarskomiteen
 2021–2023: Medlem av Arbeids- og sosialkomiteen

 Referanser 

Kategori:Norske fagforeningspersoner
Kategori:Stortingsrepresentanter for Oslo
Kategori:Stortingsrepresentanter fra Ap
Kategori:Stortingsrepresentanter 2021–2025
Kategori:Stortingsrepresentanter 2025–2029
Kategori:Au pairer
Kategori:Personer fra Oslo